Arja Havakka

Arja Marianne Havakka (s. 3. lokakuuta 1944 Lahti) on suomalainen tummaääninen iskelmälaulaja ja basisti, jonka tunnetuin kappale on vuonna 1994 levytetty "Lokki"-valssi.Discogs: Arja Havakka discogs.com Viitattu 19.12.2012 Havakka aloitti uransa vuonna 1967Suomen Musiikkipiste - Arja Havakka  musiikkipiste.fi Viitattu 4.2.2015 rovaniemeläisen Tommi Lainkarin yhtyeessä, jossa hän lauloi ja soitti bassoa. Sen jälkeen hän esiintyi vuosia oman yhtyeensä kanssa ja tuli tunnetuksi ravintola- ja tanssilavamuusikkona etenkin Pohjois-Suomessa. Arja Havakka levytti ensimmäisen levynsä vasta 1994 eli esiinnyttyään jo 28 vuotta, ja nousi laulaja-basistista arvostetuksi solistiksi. Äänialaltaan Havakka on mezzosopraano.

 Lapsuus ja nuoruus 
Arja Havakka syntyi Lahdessa vuonna 1944. Hänen kurkijokelainen äitinsä Lempi Havakka oli tullut evakkona Kanta-Suomeen. Arja-tytär jäi orvoksi 7-vuotiaana, kun äiti kuoli syöpään 38-vuotiaana, isäänsä hän ei ole koskaan tavannut. Havakka sai uuden kodin äitinsä sisaren luota Imatralta, mistä perhe muutti pian Lappeenrantaan.

Kouluikäisenä Havakka kuului oppilaskuoroon. Havakka pääsi koulusta vuonna 1959 ja työskenteli lähettinä ja kotiapulaisena. 16-vuotiaana Hän alkoi toimia iltanäyttelijänä Lappeenrannan kaupunginteatterissa. Hän esiintyi usein rooleissa, joissa tarvittiin hyvää lauluääntä. Teatterista Havakka sai esiintymiskokemusta ja ystäviä, joista yksi oli samaan aikaan näyttelijänuraansa käynnistellyt Eeva Litmanen.Virtanen, s. 4–7. 

Kesällä 1961 Havakka näytteli Lappeenrannan kesäteatterissa Mikko Majanlahden ohjaamassa Maiju Lassilan näytelmässä Mimmi Paavaliina. Vuonna 1962 Havakka muutti enonsa luokse synnyinkaupunkiinsa Lahteen ja myöhemmin Helsinkiin, missä hän työskenteli muun muassa lastenhoitajana ja ravintoloiden keittiöissä saadakseen rahaa laulutunteihin ja omaan asuntoon.

 Ura laulajana 
Varhainen ura
Arja Havakka opiskeli ennen muusikon uraansa klassista laulua Helsingin konservatoriossa. Havakka aloitti esiintyvän muusikon uraansa 1960-luvun lopulla rovaniemeläisen Tommi Lainkarin yhtyeen basisti-laulajana. Hän oli aluksi sijaisena, kun yhtyeen varsinainen jäsen, Anu Pasanen, lähti Yhdysvaltoihin, mutta tämän jäätyä sinne Havakasta tuli yhtyeen vakinainen jäsen. Vuonna 1975 Havakka perusti oman yhtyeensä ja alkoi esiintyä ravintoloissa ja tanssilavoilla oman Linnut-yhtyeensä kanssa ympäri Suomea.Albumin Lokki: Kaikki parhaat – 36 toivotuinta takakansiteksti Muusikkoina Havakan lisäksi tässä yhtyeessä olivat Jukka Rauhala, Olli Lampila ja Pasi Järvirova.Nöyrän yllättynyt voitostaan Uusi Rovaniemi, 11.1.1996 Viitattu 28.11.2014 Havakka on käynyt esiintymässä myös useita kertoja Ruotsissa ruotsinsuomalaisille.Lintujen liverrystä - Oilioili - Arja Havakka sverigesradio.se Viitattu 19.12.2012 

Havakka soitti Lainkarin yhtyeessä kahdeksan vuotta, 1970-luvun puoliväliin saakka. Soolouransa aluksi Havakkaa pyydettiin tiskijukaksi soittamaan levyjä ravintoloihin. Hän piti useita suosittuja musiikkiteemailtoja pääasiassa Pohjois-Suomen alueen ravintoloissa.

Saman vuosikymmenen lopulta lähtien Havakalla oli oma yhtye, jonka kanssa hän kiersi ympäri Suomea, etenkin Rovaniemen lähistöllä. Hän soitti yhtyeessä bassoa. Ylen mukaan Havakka on pitkäaikaisin lappilainen nainen, jolla on ollut oma yhtye.

Ensilevytys Lokki

Havakka ehti harjoittaa laulajan ammattia 28 vuoden ajan levyttämättä. Keikat olivat pääasiassa ravintola-, laiva- ja tanssilavakeikkoja. Vasta 1994 Havakka teki, 50-vuotiaana, ensilevytyksensä, ”Lokin”, joka nosti hänet suoraan valtakunnalliseksi suosikiksi, esiintymisiä oli parhaimpana aikana jopa yli 30 kuukaudessa.Arja Havakka at Discogs Discogs.com Viitattu 11.2.2012 Alun perin laulusta piti tehdä single, jonka toiselle puolelle Havakka äänitti valmiiksi ”Suudelmavalssi”-kappaleen, mutta singleä ei tullut, vaan ensimmäinen pitkäsoitto. Tällöin alkoi myös pitkä yhteistyö Ile Vainion kanssa, kun Vainio oli Audiovoxin tuottajana ja kuuli Lapissa nousseesta uudesta hitistä, ”Lokki”-valssista. Levytys nosti uudelleen esiin myös Mauno Kuusiston parikymmentä vuotta aikaisemman tulkinnan. Lokki-albumi myi kultaa vuonna 1996.Tilastot: Arja Havakka  ifpi.fi Viitattu 25.11.2014

”Lokki” on vanha venäläinen kansansävelmä, johon suomenkieliset sanat on tehnyt opetusneuvos Antti Henttonen. Valssin oli levyttänyt moni ennen Havakkaa, mutta vasta hänen tulkinnastaan tuli hitti. Vaikka ”Lokki” onkin Havakan uran tärkein kappale, hänen laulunsa eivät ole vain valsseja ja iskelmiä, vaan joukossa on myös muutamia amerikkalaisia vanhoja rock-kappaleita, kuten ”Johnny B. Goode” ja ”King Creole”. Havakka onkin itse sanonut pitävänsä Elviksen, Johnny Cashin ja niin sanottujen mustien laulajien musiikista.Yle: Arja Havakka - Elämäni laulut  yle.fi Viitattu 19.12.2012

 Ensilevytyksen jälkeen 
Lokki-albumin suosio toi Havakalle levytyssopimuksen, joten hän levytti seuraavan vuosikymmenen aikana neljä albumia: Lokki, Sinne ainiaaksi jään, Muistot ei kuole koskaan ja Hän saavu ei. Muistot ei kuole koskaan -albumi sisältää myös coverversioita amerikkalaisesta rock-kappaleista. Näistä albumeista jonkinlaisiksi hiteiksi ovat nousseet ”Lokin” lisäksi muun muassa ”Hän saavu ei”, ”Olet syvällä sydämessäin” ja ”Majakka”. Vuonna 2001 Havakka oli Agents-yhtyeen vieraana Laulava sydän -sarjassa esittäen muun muassa ”Tuulella ei ole ystävää” -kappaleen, josta tuli hänen tulkitsemanaan suosittukin. Vuonna 2006 Havakka sai valtion täyden taiteilijaeläkkeen muun muassa Juice Leskisen ja Pekka Sarmannon kanssa.LYHYET UUTISET | Elvis Ry  elvisry.fi Viitattu 20.4.2014
Havakka on laulanut 2000-luvun kuluessa muillakin kuin omilla levyillään. Muun muassa Tankavaaran Kultamuseolle tehdyllä levyllä Kultalevy! − Musiikin hippuja Lapin kultamailtaPopulappi - Julkaisu: Kultalevy: Musiikin hippuja Lapin kultamailta populappi.rovaniemi.fi Viitattu 18.12.2012 hän laulaa kappaleen ”Lumilintu”, ja vuonna 2007 levyillä Joulun tähtitaivas 3 ja Iskelmä − Joululahja kappaleen ”Miljoonat kynttilät”, johon Ile Vainio ja Pertti Haverinen ovat tehneet sanat. Saman vuoden lopussa Stora Enson lakkautettavan Kemijärven sellutehtaan työntekijät julkistivat niin sanotun kapinalevyn, jossa Havakka laulaa kappaleen ”Enso tahtoo Eurooppaan”.Kemijärvellä julkistettiin kapinalevy sellutehtaan puolesta  iltasanomat.fi Viitattu 6.4.2014 Levy julkaistiin lakkautettavan sellutehtaan puolesta. Vuonna 2011 Havakka vieraili Åttopoikien Roosa ja minä -levyllä, jonka myyntituloilla tuettiin Roosa nauhan rintasyöpätutkimusta.Åttopojat - Roosa  åttopojat.fi Viitattu 18.12.2012

2000-luvun puolivälin jälkeen Havakalla ei ole ollut omaa yhtyettä, mutta hänellä on muutama ”luottobändi”, joiden kanssa hän esiintyy, kuten Tosimiehet ja Cas Cas.Lounais-Lappi 5.5.2011 issuu.com Viitattu 19.1.2017

Vuonna 2012 Havakka juhli 45-vuotistaiteilijajuhlaansa Keminmaassa järjestetyllä hyväntekeväisyyskonsertilla, jossa esiintyi Havakan lisäksi monia muita merilappilaisia taiteilijoita.Yle: 45 vuotta taiteilijan taivalta Havakka esiintyy yhä enimmäkseen Pohjois-Suomessa sekä Ruotsin Haaparannalla, mutta käy aktiivisesti esiintymässä Viron Pärnussakin suomalaisturisteille.Suomalaista musiikkia suomalaisille Pärnussa Virossa  jpnews.fi Viitattu 18.12.2012

 Uutta nousua 
Helmikuussa 2013 Havakka julkaisi kemiläisen Greatsound-studion ja Kimmo Klemettisen kanssa yhteistyössä uuden albuminsa Joki ja tuuli.http://axr.fi/tallenteet/axr155-arja_havakka-joki_ja_tuuli  Albumin nimikkokappaleesta julkaistiin samalla single. Albumilla on myös vanhempi kappale "Lumilintu", joka julkaistiin niin ikään erillisenä singlenä vuotta aikaisemmin. Joki ja tuuli -albumi sisältää runsaasti tunnettuja uudelleensovitettuja käännöskappaleita, kuten ”Älä kiiruhda”, ”Kaunis sunnuntai” ja Mikis Theodorakisin säveltämän kreikkalaiskappaleen ”Tuska”, joka on tullut suomalaisille aikaisemmin tunnetuksi varsinkin Arja Saijonmaan tulkitsemana.Levy: Arja Havakka ei himmaile vaylanpyorre.com Viitattu 22.4.2014 Havakka teki myös pienen kiertueen.Yle: Laulajalegenda tekee paluun yle.fi Viitattu 29.4.2014 Syksyllä 2014 Havakka esiintyi Tampereella järjestetyillä Maailman­tango-festivaaleilla.Tuonenlehto ja Arja Havakka: Maailmantango archive.fo Viitattu 21.1.2017

Maaliskuussa 2016 Havakka ilmoitti julkaisseensa singlen, jossa hän tulkitsee Carolan hittikappaleet ”Yksin”, sekä ”Kaikki tiet vievät Roomaan”.VäylänPyörre: Arja Havakan sinkulla kuullaan Carolaa vaylanpyorre.com Viitattu 26.3.2016 Samana syksynä Havakka julkaisi yhdessä taiteilija Kulkuriveli Jamin kanssa duettosinglen "Vuonna -66" (säv. & san. Simo Tekojärvi), joka kertoo suomalaisten massamuutosta Ruotsiin 1960-luvulla.Yhä vauhdissa - Radio Jyväskylä  radiojyvaskyla.fi Viitattu 3.10.2016

Arja Havakasta julkaistiin lokakuussa 2024 Stella Vuoman kirjoittama elämäkertakirja Suuri tuntematon (Atrain & Nord Kustannusliike).

Yksityiselämä

Arja Havakka on asunut Keminmaassa vuodesta 2007 ja sitä ennen hän asui taiteilijanuransa aikana 40 vuotta Rovaniemellä, Saarenkylässä. Havakka harrastaa sienestystä ja marjastusta.Kurkijokelainen: nro. 29-30, pe 21.7.2006 Viitattu 21.1.2017 Hän on oppinut karjalan kielen sieltä tulleelta äidiltään.

Kotikunnassaan Keminmaassa Havakka tekee Eläkeliitossa vapaaehtoistyötä vanhusten auttamiseksi. Suur-Tampere-lehden haastattelussa Havakka sanookin, että ennen kuin suunnitellaan Guggenheimia Helsinkiin, pitäisi sivistysvaltiossa saada vanhusten asiat kuntoon. Havakka kuuluu Eläkeliiton Ämmikööri-kuoroon, joka käy laulamassa, räppäämässä ja laulattamassa vanhustentaloilla, vuodeosastoilla ja erilaisissa seniorijuhlissa.Yle: Kun räppää ämmikööri, raikaa Seuralan interiööri yle.fi Viitattu 29.4.2014

Diskografia

Albumit
 1994: Siniset säveletSuomen äänitearkisto aanitearkisto.fi Viitattu 19.12.2012
 1995: LokkiLokki Suomen äänitearkistossa aanitearkisto.fi Viitattu 20.12.2012
 1996: Sinne ainiaaksi jäänSinne ainiaaksi jään Suomen äänitearkistossa aanitearkisto.fi Viitattu 20.12.2012
 1999: Muistot ei kuole koskaanMuistot ei kuole koskaan Suomen äänitearkistossa aanitearkisto.fi Viitattu 20.12.2012
 2002: Hän saavu eiFono: Hän saavu ei fono.fi Viitattu 20.12.2012
 2004: Lokki: Kaikki parhaat – 36 toivotuintaAllmusic: Lokki - Kaikki parhaat 36 toivotuinta allmusic.com Viitattu 20.12.2012 
 2013: Joki ja tuuliAXR Music: Joki ja tuuli  "AXR Music Oy / Joki ja tuuli" Viitattu 14.2.2013
 2014: 20 suosikkia – Lokki
2021: Kuule tuuli öinen
2022: Sinne ainiaaksi jään – 36 suosikkia vuosilta 1995–2021

Lähteet

 Viitteet 

Aiheesta muualla


 Arja Havakka AXR:n sivulla 

Luokka:Suomalaiset iskelmälaulajat
Luokka:Vuonna 1944 syntyneet
Luokka:Elävät henkilöt
Luokka:78.85 Viihdemusiikki